Decizia lui Carlo Ancelotti care ar putea stârni controverse înaintea finalei UEFA Champions League
Real Madrid și Borussia Dortmund vor disputa finala UEFA Champions League din acest sezon, pe 1 iunie, pe stadionul Wembley.
Borussia Dortmund a eliminat-o pe PSG, după o dublă victorie în semifinale, în timp ce Real Madrid a trecut de Bayern Munchen, calificarea fiind tranșată în ultimele minute ale manșei retur, de pe Santiago Bernabeu.
Thibaut Courtois, în locul lui Andriy Lunin?
Carlo Ancelotti va avea de luat o decizie complicată înaintea finalei Champions League contra Borussiei Dortmund. Real Madrid nu s-a putut baza în acest sezon pe Thibaurt Courtois (31 de ani), portarul obișnuit al echipei, care a suferit o accidentare gravă chiar înainte de startul stagiunii. Belgianul s-a refăcut și chiar a fost titular în ultima etapă din LaLiga împotriva lui Cadiz (3-0).
Totuși, în Champions League, Carlo Ancelotti a mers în continuare pe mâna lui Andriy Lunin (25 de ani), inclusiv la dubla cu Bayern Munchen din semifinale.
Publicația Revelo dezvăluie că tehnicianul italian ia în calcul ca pentru finala Champions League să-l folosească pe Thibaut Courtois, care ar urma să apare și în ultimele etape din La Liga pentru a-și reintra în ritm.
Iker Casillas (42 de ani), fostul mare portar al lui Real Madrid, consideră că titular la finala cu Borussia Dortmund ar trebui să rămână Andriy Lunin, având în vedere că Thibaut Courtois "nu are ritmul competiției".
"Lunin a arătat că este un portar pe care te poți baza, că poate fi acolo oricând ai nevoie de el. Eu cred că el trebuie să apere. Courtois abia s-a recuperat după o accidentare. E adevărat, a apărat bine în campionat, dar încă nu are ritmul competiției", a spus Iker Casillas, potrivit Marca.
Urmăriți SPORT.RO și pe Google News